Man in hof oor R5,6 miljoen se heroïenArgieffoto ter illustrasie (Foto; Maroela Media) ’n Man sal na verwagting Maandag in die landdroshof in Roodepoort, Johannesburg, verskyn nadat heroïen met ’n geraamde waarde van R5,6 miljoen in 2018 in die kattebak van sy motor gevind is. Kapt. Ndivhuwo Mulamu, woordvoerder van die Valke, het gesê die saak is daarna voorlopig teruggetrek hangende ŉ ontledingsverslag van die forensiese dienste. Die verslag is intussen afgehandel en het nou bevestig dat die middels wat destyds in die kattebak gevind is wel heroïen is. Volgens Mulamu is ’n lasbrief gevolglik uitgereik vir die verdagte se inhegtenisneming. Die owerhede is toe vandeesweek na die verdagte se huis om hom in hegtenis te neem net om uit te vind dat hy reeds deur die Brixtonse trio-taakmag op ŉ ander afsonderlike dwelmklag in hegtenis geneem is. ŉ Lasbrief dat hy in die hof moet verskyn is desondanks uitgereik.